కొనసాగిన జీఎస్‌టీ జోరు..
-  170 పాయింట్లు పెరిగిన సెన్సెక్స్‌
   ముంబయి: ప్రస్తుత శీతాకాల పార్లమెంట్‌ సమావేశాల్లో జీఎస్‌టీి బిల్లుకు ఆమోదం లభించనుందన్న అంచనాల నేపథ్యంలో దేశీయ స్టాక్‌ మార్కెట్లు శుక్రవారం కూడా పరుగులు పెట్టాయి. ఈ బిల్లు కోసం ప్రతిపక్షాలను అధికారపక్షం ఒప్పించనుందన్న వార్త మదుపరుల్ల్లో విశ్వాసం నింపింది. దీంతో వారు భారీగా కొనుగోళ్లు జరిపారు. ఫలితంగా సెన్సెక్స్‌ 169.57 పాయింట్లు పెరిగి 26,128.20 పాయింట్లకు ఎగిసింది. నేషనల్‌ స్టాక్‌ ఎక్స్ఛేంజీ సూచీ నిఫ్టీ 58.9 పాయింట్లు రాణించి 7,942.70 వద్ద స్థిరపడింది. జీఎస్‌టీి బిల్లుపై నమ్మకం నేపథ్యంలో కిందటి సెషన్‌లో సెన్సెక్స్‌ 182.89 పాయింట్లు రాణించింది. రంగాల వారిగా బ్యాంకింగ్‌ 1.86 శాతం, క్యాపిటల్‌ గూడ్స్‌ 1.53 శాతం, పీిఎస్‌యు 0.91 శాతం, ఐటీ 0.74 శాతం చొప్పున పెరిగాయి.
మీ స్నేహితులకు రికమెండ్ చెయ్యండి